jkorsvik/nowiki_second_scrape_merged huggingface dataset:
Serraphula

Serraphula er en slekt av biller som tilhører familiegruppen bladbiller (Chrysomelidae).


== Utseende ==
Små (gjerne 2-3 millimeter), brune til svarte jordlopper med noe metallisk glans. Antennene er lange, gjerne omtrent så lange som kroppen, den indre halvdelen lyst farget. Pronotum er rundet, ofte grovt og tett punktert. Dekkvingene har ni punktrader. Bakbeina er utviklet for hopping, lårene sterkt fortykkede.


== Levevis ==
Både larvene og de voksne (imago) billene lever av å spise blad på næringsplanten, som er ukjent. I alle fall noen av artene kan finnes på blomster. Denne slekten forekommer både i skog og i savanne-områder.


== Utbredelse ==
Slekten er utbredt i det sørlige Afrika, for det meste i Zimbabwe og de østlige delene av Sør-Afrika.


== Systematisk inndeling ==

orden biller (Coleoptera)
underorden Polyphaga
overfamilie Chrysomeloidea Latreille, 1802 (=Phytophaga)
familien  bladbiller (Chrysomelidae Latreille, 1802)
underfamilien jordlopper, Alticinae Newman, 1834
stammen Alticini
Slekten Serraphula Jacoby, 1897
Serraphula aenea Jacoby, 1897
Serraphula alticola Biondi & D'Alessandro, 2010
Serraphula audisiana Biondi & D'Alessandro, 2010
Serraphula bulirschi Biondi & D'Alessandro, 2010
Serraphula colonnellii Biondi & D'Alessandro, 2010
Serraphula debiasei Biondi & D'Alessandro, 2010
Serraphula drakensbergensis Biondi & D'Alessandro, 2010
Serraphula duplessisi Biondi & D'Alessandro, 2010
Serraphula elongata Jacoby, 1900
Serraphula grobbelaariae Biondi & D'Alessandro, 2010
Serraphula monticola Biondi & D'Alessandro, 2010
Serraphula mpumalangaensis Biondi & D'Alessandro, 2010
Serraphula natalensis Biondi & D'Alessandro, 2010
Serraphula oberprieleri Biondi & D'Alessandro, 2010
Serraphula osellai Biondi & D'Alessandro, 2010
Serraphula puncticollis Bryant, 1944
Serraphula transvaalensis Biondi & D'Alessandro, 2010
Serraphula uysi Biondi & D'Alessandro, 2010
Serraphula wittmeri Biondi & D'Alessandro, 2010


== Referanser ==


== Eksterne lenker ==
(en) Serraphula i Global Biodiversity Information Facility 
(en) Serraphula hos NCBI 
Serraphula – detaljert informasjon på Wikispecies
Paulinho Paiakan

Paulinho Paiakan, eller Benkaroty Kayapó, på portugisisk best kjent som Paulinho Paiacã, (født kanskje i 1953 i delstaten Pará i Brasil, død 16. juni 2020 i Redenção i Pará) var en leder for kayapofolket, en indianerstamme i Brasil. Han ledet kayapoene i deres protester mot ødeleggelsen av Amazonasregnskogen.


== Engasjement for indianerne og for regnskogen ==
Paiakan ble engasjert av den brasilianske regjering i 1971 for å underlette byggingen av veisystemet Transamazônica gjennom kayapoenes land.Stammen, på portugisisk også kjent som caiapó, er spredt over et enormt område i de brasilianske delstater Pará og Mato Grosso, sør for Amazonas og langs elven Xingu og dens sideelver. Dette har også gitt dem tilnavnet xingustammen.Så snart Paiakan fikk personlig innblikk i prosjektets karakter, sluttet han i den jobben og begynte å mobilisere sitt folk mot prosjektet.  Han fikk med seg en utbrytergruppe fra sin hjemlandsby og grunnla en ny landsby ved navn A-ukre, og derfra begynte han å fastholde på videotape ødeleggelsen av regnskogen og kayapoenes tradisjoner.Paiakan ble kjent internasjonalt, og fremtrådte i Europa og Nord-Amerika på taleturneer støttet av Friends of the Earth, World Wildlife Fund og Kayapo Support Group of Chicago som del av en kampanje mot den planlagte Altamirademningen. På et møte på University of Chicago sa han:

The forest is one big thing; it has people, animals, and plants. There is no point saving the animals if the forest is burned down; there is no point saving the forest if the people and animals who live in it are killed or driven away. The groups trying to save the races of animals cannot win if the people trying to save the forest lose; the people trying to save the Indians cannot win if either of the others lose; the Indians cannot win without the support of these groups; but the groups cannot win either without the support of the Indians, who know the forest and the animals and can tell what is happening to them. No one of us is strong enough to win alone; together, we can be strong enough to win.
Verdensbanken bekjentgjorde etter kampanjene,  og etter protester i Altamira, at den ikke ville innvilge Brasil noe lån for dette prosjektet.
I 1991 mottok Paulinho Paiakan Bruno Kreiskys menneskerettspris for sitt engasjement.


== Voldtektssak ==
I 1992 ble Paiakan anklaget for voldtekt og seksuell mishandling av en hvit kvinne som han hadde engasjert som privatlærer for hans barn. Han ble frikjent i 1994, men i en ny rettssak i 1999 ble han funnet skyldig og dømt til seks års fengsel. Affæren stigmatiserte ikke bare  Paiakan, men rammet også den urfolksbevegelsen der han var blitt en sentral skikkelse. 


== Død ==
Paulinho Paiakan døde 16. juni 2020 på Hospital Público Regional do Araguaia i Redenção i delstaten Pará, der han var blitt innlagt med COVID-19.


== Referanser ==
Haroldo Rodas

Roger Haroldo Rodas Melgar (født 29. mai 1946 i Guatemala by i Guatemala, død 14. juni 2020 samme sted) var en guatemalansk økonom, politiker og diplomat.


== Biografi ==
Han var utenriksminister i president Álvaro Coloms kabinett fra 14. januar 2008 til 14. januar 2012. Han hadde tidligere vært viseutenriksminister fra 1. januar 1991 til 30. juni 1992.
Rodas studert økonomi ved Universidad de San Carlos de Guatemala og tok mastergrad i internasjonal økonomi ved Graduate Institute of International Studies i Genève i Sveits.
Han innehadde også verv i eller hadde oppgaver knyttet til United Nations Development Programme, Inter-American Development Bank, Union of Banana Exporting Countries, Organization of American States og General Agreement on Tariffs and Trade.
Rodas døde 14. juni 2020 av covid-19.  Han ble 74 år gammel.


== Utmerkelser ==
Storbånd av Den strålende stjernes orden, Republikken Kina, 2008


== Verker ==
 (pdf; 68 kB) https://www.kas.de/wf/doc/kas_4540-544-1-30.pdf.  


== Referanser ==


== Eksterne lenker ==
Haroldo Rodas Melgar's CV (Ministry of Foreign Affairs of Guatemala)
32. serierunde i Bundesliga 2019/20

32. runde i Bundesliga 2019-2020 startet tirsdag 16. juni med Borussia Mönchengladbach – Wolfsburg, mens hoveddelen av kampene ble spilt og avsluttet onsdag 17. juni.


== Kampfakta ==
Tirsdag 16. juni

Onsdag 17. juni


== Referanser ==
Tawfiq al-Yasiri

Tawfiq al-Yasiri (arabisk: توفيق الياسري, død 14. juni 2020 i Al Diwaniyah i Irak) var en irakiak militæroffiser og politiker.
Han var brigadegeneral under hendelsene i 1991 i Irak, og anførte motstandere av Saddam Husseins regime i byen Al Diwaniyah. Al-Yasiri flyktet deretter til Saudi-Arabia, der han ble i mange år i en leir i Rafha i Al Hudud ash Shamaliyah. Etter dette dro han til London, der han var aktiv i opposisjonen innen lederskapet av Iraqi National Accord Movement ledet av den tidligere irakiske statsminister Ayad Allawi.Han brøt senere med denne bevegelsen og vendte tilbake til Bagdad etter okkupasjonen av Irak i 2003, og dannet en politisk organisasjon kalt Iraqi National Democratic Coalition, og arbeidet som konsulent i innenriksministeriet etter regimets fall.Al-Yasiri døde 14. juni 2020 i Al Diwaniyah, og han ble den første politiker i Irak som døde av covid-19.


== Referanser ==
CA Bastia

Cercle Athlétique Bastiais (CA Bastia) er en fotballklubb fra byen Bastia på den franske øya Korsika. Klubben ble stiftet i 1920. I 2017 ble klubben slått sammen med klubben FC Borgo. Den nye klubben fikk navnet FC Bastia-Borgo.CA Bastias høydepunkt var sesongen 2013/2014, da førstelaget spilte i Ligue 2.


== Referanser ==
Karen Nilsen

Karen Louise Nilsen (født 3. mars 1861 på plassen Sandungen i Nordmarka, død 1939) var en norsk lærer, forfatter og lyriker som nådde stor popularitet i sin samtid.


== Liv og virke ==
Karen Nilsen hadde en beskjeden familiebakgrunn fra husmannsmiljøet i Nordmarka, og arbeidet som lærer ved folkeskolen i Kristiania. Til sitt debutarbeid, diktsamlingen Til beslægtede sjæle, fikk hun kunsthistoriker og forfatter Lorentz Dietrichson til å skrive forordet. Dermed var det trygt for Alb. Cammermeyers forlag å utgi boken. Diktsamlingen ble populær, og utkom i tre opplag. Temaet Til beslægtede sjæle går igjen i flere av hennes diktsamlinger. Hun ble sin tids mest produktive og bestselgende kvinnelige lyriker. Tross populariteten nådde hun ikke noen større anseelse i det litterære miljøet.
Kvinders sange fra 1895 er en påkostet praktutgave med illustrasjoner av den svenske billedkunstneren og illustratøren Jenny Nyström.
Kvinneperspektivet står sentralt i Karen Nilsens lyrikk. Kvinner skildres i ulike livssituasjoner, og som ofre for mannlig svik, last og dobbeltmoral. Om sinnets fremmedfølelse bruker hun selv begrepet «granens søster». Hennes forfatterskap var konsentrert om perioden 1892 – 1902, med en «attpåklatt« i form av diktsamlingen Mens dagene glider – nye digte – til beslægtede sjæle, som utkom i 1909. Ifølge Morgenpostens anmelder bar hennes vers «Bud om et fromt og prøvet Kristensind og en barnlig fortrøstningsfuld Tro».Ved siden av bokutgivelsene fikk hun publisert en rekke dikt i tidsskriftet Urd henimot år 1900. Hennes bidrag ble også publisert i serien Lyngblomster.


== Familie ==
Karen Nilsen (Nilsdatter) var datter av leilending Nils Olsen og Andrine Hansdatter Sandungen.
Hun forble ugift.


== Bibliografi ==
1892: Til beslægtede sjæle, Cammermeyer, Kristiania, ny utgave 1903.
1894: Gransus – nye digte – til beslægtede sjæle, Cammermeyer, Kristiania..
1895: Kvinders sange, med 16 tegninger av Jenny Nyström, Cammermeyer, Kristiania
1897: Kvinder – Margrete, Cammermeyer, Kristiania.
1898: En sjæls historie, Cammermeyer, Kristiania.
1902: Sigrid Bergne – fortælling, Cammermeyer, Kristiania.
1909: Mens dagene glider – nye digte – til beslægtede sjæle, Cammermeyer, Kristiania.


== Referanser ==


== Kilder ==
Norsk kvinnelitteraturhistorie. Oslo: Pax. 1988. s. 140 ff. ISBN 8253014309. 
Norsk kvinnelitteraturhistorie. Pax. 1990. s. 272. ISBN 8253014988. 
Dette skrev kvinner. Oslo: Skolen. 1984. s. 160-161. ISBN 8257900109.
Hetty Gleditsch

Hetty Gleditsch (født 15. juli 1906 i Kristiania, død 15. desember 1992) var en norsk billedkunstner. Hennes vesentligste verker inneholder landskaper fra Vestlandet og Lofoten, Telemark og Bærum og fra Middelhavslandene.


== Referanser ==
Phygasoma

Phygasoma er en slekt av biller som tilhører familiegruppen bladbiller (Chrysomelidae).


== Utseende ==
Middelsstore (ca. 8 millimeter), ovale, halvblanke, rødbrunlige jordlopper med noe metallglans. Bakbeina er utviklet til hoppebein med tykke lår.


== Levevis ==
Både larvene og de voksne (imago) billene lever av å spise blad på næringsplanten.


== Utbredelse ==
Slekten er utbredti Sørøst-Asia (Borneo).


== Systematisk inndeling ==

orden biller (Coleoptera)
underorden Polyphaga
overfamilie Chrysomeloidea Latreille, 1802 (=Phytophaga)
familien  bladbiller (Chrysomelidae Latreille, 1802)
underfamilien jordlopper, Alticinae Newman, 1834
stammen Alticini
Slekten Phygasoma Jacoby, 1898
Phygasoma borneoense Jacoby, 1898
Phygasoma castaneum Chen, 1934
Phygasoma maculatum Takizawa, 2017
Phygasoma nigripennis Medvedev, 2016
Phygasoma thoracicum (Chen, 1934)


== Eksterne lenker ==
(en) Phygasoma i Global Biodiversity Information Facility 
(en) Phygasoma hos NCBI
Engebret Sørli

Engebret Sørli (født 2. april 1896, død 9. januar 1992) var en småbruker, skogsarbeider og lokalpolitiker fra Trysil. Han var ordfører i Trysil 1956–1963 for Arbeiderpartiet. Han var varaordfører fra 1945 til 1955, og fungerte ofte som ordfører i disse årene fordi daværende ordfører Harald Løbak samtidig var stortingsrepresentant.Han var født i Østby som yngste sønn på plassen Sørli. Han giftet seg i 1927 med Olea Langhol fra Skåret, og overtok i 1928 Sørli etter faren og halvbroren, etter at han hadde vært deleier fra 1911.Sørli ble valgt inn i kommunestyret i 1945, og satt som varaordfører eller ordfører i alle de 18 årene han satt i kommunestyret. I Sørlis tid som ordfører ble kommunehuset Hagelund bygd i Innbygda. Det var også i hans tid at kommunen hadde sin første store skolestrukturdiskusjon, som endte med at 20 grendeskoler ble redusert til seks.Ved siden av kommunepolitikken var han aktivt med i Østby skytterlag, og i ledelsen for flere samvirkeforetak i Østbygrenda: vannverket, Kjølen pensjonat og Østby husbruksskog. Fra 1935 til 1937 var han leder av bygdesammenslutningen (fellesstyret) for Trysil Skog og Land.


== Se også ==
Liste over ordførere i Trysil


== Referanser ==
Eirik Røe

Eirik Røe (født 30. august 1980) er en norsk friidrettstrener, fysioterapeut og tidligere friidrettsutøver fra Steinkjer som representerte Sparbu IL og Steinkjer FIK. Som trener representerer han IK Tjalve i Oslo, hvor han også praktiserer som fysioterapeut.Han vant étt NM-gull og tre NM-medaljer i høyde innendørs og høyde uten tilløp i perioden 2004–2008. Siden 2020 har Røe vært hovedtrener for tikamp-utøveren Sander Aae Skotheim.


== Medaljer i norske mesterskap ==


== Referanser ==


== Eksterne lenker ==
(en) Eirik Røe – World Athletics 
(no) Eirik Røe – Norges Friidrettsforbund
Thomas Rosvold

Thomas Rosvold (født 21. juli 1967) er en norsk tidligere friidrettsutøver fra Kongsberg som representerte IK Tjalve.
Han vant ett NM-gull og fire NM-medaljer i kule og diskos i perioden 2002–2007.
Han er far og trener til kasterne Thor Olav Rosvold, Erik Johannes Rosvold og Elisabeth Thon Rosvold.


== Medaljer i norske mesterskap ==


== Referanser ==


== Eksterne lenker ==
(en) Thomas Rosvold – World Athletics 
(en) Thomas Rosvold – World Athletics 
(no) Thomas Rosvold – Norges Friidrettsforbund
Per Magnus Arjun Solli

Per Magnus Arjun Solli (født 4. juni 1991) er en norsk tidligere friidrettsutøver som representerte Nesbyen IL, IK Tjalve og IL Norna-Salhus.
Han vant ett NM-gull og fire NM-medaljer på 200 meter i perioden 2009–2011.


== Medaljer i norske mesterskap ==


== Referanser ==


== Eksterne lenker ==
(en) Per Magnus Arjun Solli – World Athletics 
(no) Per Magnus Arjun Solli – Norges Friidrettsforbund
Sindre Gelius Eikje

Sindre Gelius Eikje (født 12. juni 1994) er en norsk friidrettsutøver som representerer Haugesund IL.
Han vant ett NM-gull og fire NM-medaljer i høyde i perioden 2015–2017.


== Medaljer i norske mesterskap ==


== Referanser ==


== Eksterne lenker ==
(en) Sindre Gelius Eikje – World Athletics 
(no) Sindre Gelius Eikje – Norges Friidrettsforbund
Karl Jørgen Hoff

Karl Jørgen Hoff (født 25. april 1959) er en norsk tidligere friidrettsutøver som representerte Spydeberg IL og FIL Bamse.
Han vant ett NM-gull og fire NM-medaljer i kule og lengde uten tilløp i perioden 1987–2007.
Hoff vant VM-gull i kastfemkamp for veteraner i 2009.
Han har også vunnet flere EM-gull i samme øvelse.


== Medaljer i norske mesterskap ==


== Referanser ==


== Eksterne lenker ==
(en) Karl Jørgen Hoff – World Athletics 
(no) Karl Jørgen Hoff – Norges Friidrettsforbund
Drivlinje

Drivlinje er den delen av kjøresystemet som driver et kjøretøy fremover, og som består av kobling, girkasse, mellomaksel, differensial, drivaksler, hjul o.l., eventuelt også motor.


== Referanser ==
Call of Duty: Modern Warfare 3

Call of Duty: Modern Warfare 3, ofte stilisert som Call of Duty: MW3, er et førstepersonsskytespill utviklet av Infinity Ward og Sledgehammer Games, med noe støtte fra Raven Software og utgitt av Activision. Spillet er det tredje i Modern Warfare-serien, og en etterfølger av spillet Call of Duty: Modern Warfare 2, og det åttende i Call of Duty-serien.
Spillet ble gitt ut i november 2011 verden over for Microsoft Windows, PlayStation 3, Xbox 360 og Wii. Det ble også gitt ut en Nintendo DS-versjon. I løpet av den første dagen spillet ble gitt ut, hadde det solgt 6,5 millioner kopier, og tjente 400 millioner amerikanske dollar, som da gjorde det det verdens største underholdningslansering, inntil Call of Duty: Black Ops II slo det.


== Spillet ==
Modern Warfare 3 er det tredje spillet i Modern Warfare-serien, og den åttende delen i Call of Duty-serien. Som sine forgjengere, så er spillet et førstepersonskytespill. På Gamescom 2011, rapporterte Activision at Modern Warfare 3 på PC kommer lansert med dedikerte servere. Modern Warfare 3 kom inkludert med en innstilling for fargeblinde, som gjør det lettere å skille venn fra fiende i spillet.


=== Kampanje ===
Spilleren tar rollen som en rekke karakterer under kampanjen. Fra starten til slutten forandres perspektivet til resultatet av handlingens utviklingsgang. Hvert nivå er et oppdrag med en serie av militære målmed en peker som markerer retningen og avstanden til dem. Når spilleren er skadet, vises det blod på skjermen. Helsen regenerer med tiden. Som oftest har man i oppgave og nå en checkpoint, eliminere motstandere i et spesifikt område, beskytte et visst mål, eller plante en «bombe» på fiendtlige mål. Spilleren har også selskap av tropper som ikke kan ta ordre.


== Mottagelse ==
Spillet ble godt mottatt. The Daily Telegraph ga spillets Xbox 360-versjon fem av fem stjerner, siden det levde opp til forventningene. Gaming Evolution ga spillets PlayStation 3- og Xbox 360-versjon 9,0 av 10 poeng, og sa også at spillet levde opp til forventningene, men også at det var blant de beste førstepersonsskytespillene. IGN ga spillets Xbox 360-versjon 9,0 av 10, og sa at spillets flerspillermodus var morsom og hadde mye innhold, mens enspillermodusen lett ville glemmes.GameSpot sa i sin anmeldelse av spillet at serien hadde mistet noe, og at det var kanskje på tide å avslutte serien. Eurogamer ga spillet 8 av 10 og sa at spillet er svært tilfredsstillende, og gir spillere nøyaktig hva de forventer.Anmeldelser for Wii-versjonen var betydelig dårligere, IGN ga Wii-versjonen 4,5 av 10.


== Referanser ==


== Eksterne lenker ==
(en) Call of Duty: Modern Warfare 3 på Steam 
(en) Call of Duty: Modern Warfare 3 hos MobyGames 
(en) Call of Duty: Modern Warfare 3 hos MobyGames 
(en) Call of Duty: Modern Warfare 3 hos MobyGames 
(en) Call of Duty: Modern Warfare 3 på Metacritic 
(en) Call of Duty: Modern Warfare 3 på Metacritic 
(en) Call of Duty: Modern Warfare 3 på Internet Movie Database 
(en) Call of Duty: Modern Warfare 3 på Behind The Voice Actors 
(en) Call of Duty: Modern Warfare 3 hos Giant Bomb 
(en) Call of Duty: Modern Warfare 3 hos Internet Game Database
Skillingsfors

Skillingsfors er et lite tettsted i Skillingmark, som ligger ni kilometer fra grensen til Norge.


== Referanser ==
Pierre Lumbi

Pierre Lumbi Okongo (født 11. mars 1950, død 14. juni 2020 i Kinshasa) var en politiker fra Den demokratiske republikk Kongo.


== Liv og virke ==
Lumbi var en av grunnleggerne av Solidarité Paysanne-bevegelsen, som oppnådde rettslig status i 1985. Dens opprinnelige siktemål var å hjelpe landbrukets folk til å få uttrykt sine problemer, motstå tvangsdyrking av bomull, tilrettelegge for salget av deres avlinger og hjelpe dem til å finne nye forretningsmodeller. Med tiden kom bevegelsen med klare politiske krav og gikk inn for etableringen av et flerpartisystem ved en konferanse i Kinshasa i 1991.


=== Ministerier ===
Lumbi ble med i Etienne Tshisekedis regjering i august 1992 og april 1993, i egenskap av utenriksminister i regjeringen til Kengo wa Dondo ble han i juli 1994 minister for post og telekommunikasjon. Han var nasjonal sikkerhetsrådgiver for president Joseph Kabila fra januar 2001.Han var leder av Mouvement Social pour le Renouveau (MSR), et parti dannet i anledning valgene i 2006. MSR hadde sine røtter i Solidarité Paysanne-bevegelsen fra 1980- og 1990-tallene.Lumbi be den 5. februar 2007 utnevnt til minister for infrastruktur. offentlige arbeider og rekonstruksjon, i statsminister Antoine Gizengas første regjering. I hans annen regjering, bekjentgjort 25. november 2007, fortsatte han i det samme embedet. Han ble bekreftet i vervet den 26. oktober 2008, i Adolphe Muzito første kabinett.I 2007 besøkte Lumbi Beijing, og da ble grunnlaget lagt for en viktig økonomisk avtale med Folkerepublikken Kina, med en rekke store og små prosjekter. I 2009 uttrykte Verdensbanken bekymring om hvordan prosjektene ble styrt. En kommisjon ble organisert på kongolesisk side, og den avdekket at over 23 millioner dollar i signaturbonuser var forsvunnet, og synest å ha blitt dirigert til lokale politikere og høyere funksjonærer i det statseide Gecamnines. Det var også klager over at kineserne ikke tok i bruk lokal arbeidskraft, som de hadde lovet å gjøre. Dessuten importerte de materialer til prosjekten. Det var også en rekke andre funn av avtalebrudd.


=== Senere karriere ===
I det andre Muzito-kabinettet, fra februar 2010, ble han erstattet som infrastrukturminister av Fridolin Kasweshi Musoka. Selv ble han spesialrådgiver for president Joseph Kabila i sikkerhetsspørsmål- Lumbis Mouvement social pour le renouveau arbeidet med å stille til valg som del av Kabilas regjeringskoalisjon.


== Død ==
Den 14. juni 2020 døde Lumbi i Kinshasa av covid-19.


== Referanser ==
Pontus Tidemand

Pontus Johan Tidemand er en svensk tidligere profesjonell rally- og rallycrossfører fra Charlottenberg i Värmland.Han debuterte sitt første løp på rally-VM i Rally Sweden 9. februar 2012.


== Historikk ==
Vant 2013 Rally Junior-VM Mesterskap


== Referanser ==


== Eksterne lenker ==
(sv) Offisielt nettsted 
(en) Pontus Tidemand – kategori av bilder, video eller lyd på Commons 
(en) Pontus Tidemand – Driver Database 
(en) Pontus Tidemand – eWRC-results.com 
Profil på ewrc.com
Zivert

Julia Dmitrijevna Zivert (russisk: Ю́лия Дми́триевна Зи́верт; født 28. november 1990), kjent under artistnavnet «Zivert», er en russisk sangerinne og modell.


== Biografi ==
Julia Dmitrijevna Zivert ble født 28. november 1990 i Moskva.
I 2017 signerte Zivert med det russiske plateselskapet First Music Publishing (FMP).
Hun ga ut sin debutsingel "Чак" på YouTube-kanalen sin på 1. april 2017. Den 17. juni 2017 publiserte hun videoklippen til denne sangen. Hennes andre singel "Анестезия" ble utgitt 15. september 2017, og videoklippen til denne sangen ble utgitt 17. januar 2018.
På 6. april 2018 publiserte hun sitt første mini-album, «Сияй».
På 12. mars 2019 publiserte hun sitt videoklippen til sangen "Life" på YouTube. Videoklippen ble filmet i Hong Kong.
På 27. september 2019 publiserte hun debutalbumet Vinyl #1.


== Diskografi ==


=== Minialbum ===
Сияй - EP (2018)
Life (Remix Collection) (2019)
Зелёные волны (Remix Collection) (2019)
иарик (Remix Collection) (2019)
Beverly Hills (Remix Collection) (2019)
Vinyl #1 (2019)


== Referanser ==


== Eksterne lenker ==
(ru) Offisielt nettsted 
(en) Zivert – kategori av bilder, video eller lyd på Commons 
(en) Zivert på Internet Movie Database 
(en) Zivert hos The Movie Database 
(en) Zivert på Apple Music 
(en) Zivert på Discogs 
(en) Zivert på MusicBrainz 
(en) Zivert på SoundCloud 
(en) Zivert på Spotify 
(en) Zivert på Songkick 
(en) Zivert på Last.fm 
(en) Zivert på Genius — sangtekster 
(en) Zivert på AllMusic 
Zivert på Facebook 
Zivert på Instagram 
Zivert på YouTube 
Zivert på TikTok 
Zivert på Telegram
Malvernia

Malvernia er en slekt av biller som tilhører familiegruppen bladbiller (Chrysomelidae).


== Utseende ==
Små (3-4 millimeter), avlange, gulaktige eller lysbrune jordlopper. Slekten kan kjennes på at de tre nest-ytterste leddene i antennene er ganske små.


== Levevis ==
Både larvene og de voksne (imago) billene lever på planter, vertsarten er ukjent.


== Utbredelse ==
Slekten er utbredt i Sør-Afrika (KwaZulu-Natal, Transvaal, Eastern Cape).


== Systematisk inndeling ==

orden biller (Coleoptera)
underorden Polyphaga
overfamilie Chrysomeloidea Latreille, 1802 (=Phytophaga)
familien  bladbiller (Chrysomelidae Latreille, 1802)
underfamilien jordlopper, Alticinae Newman, 1834
stammen Alticini
Slekten Malvernia Jacoby, 1899
Malvernia grobbelaarae Biondi, 1998
Malvernia varicornis Jacoby, 1899


== Referanser ==


== Eksterne lenker ==
Artikkelen har ingen egenskaper for arter i Wikidata